# Δήμητρα Λιάνη

### Από τη Βικιπαίδεια, την ελεύθερη εγκυκλοπαίδεια

Η Δήμητρα Λιάνη είναι η τρίτη κατά σειρά σύζυγος του Ανδρέα Παπανδρέου (1989). Ο βουλευτής του ΠΑΣΟΚ και δημοσιογράφος Γιώργος Λιάνης είναι εξάδερφος της.

Γεννήθηκε στην Ελευσίνα στις 30 Απριλίου του 1955. Ο πατέρας της ήταν συνταγματάρχης εν αποστρατεία Κωνσταντίνος Λιάνης ο οποίος καταγόταν από το Αμύνταιο της Φλώρινας.

Εργάστηκε ως αεροσυνοδός στην Ολυμπιακή αεροπορία από το 1978 μέχρι του 1988. Από το 1981 μέχρι το 1982 παρακολούθησε στο Παρίσι σειρά σεμιναρίων υποκριτικής, κινηματογράφου, εθνολιγικό ντοκιμαντέρ, ιστορία της τέχνηςτης Κεντρικής Ευρώπης και ανάλυση και τυπολογία φιλμ. Αφού επέστρεψε από το Παρίσι ανήκε στο πρωθυπουγικό πλήρωμα της Ολυμπιακής.

Με τον πρώην σύζυγο της, τον αρχιτέκτονα Αλέξη Καπόπουλο (είχαν παντρευτεί με πολιτικό γάμο το 1983 - πήραν διαζύγιο το 1987), έκαναν για την ΕΡΤ μια σειρά δεκατριών εκπομπών με θέμα την ισότητα των δύο φύλων, με τίτλο «Μισό - μισό», με την αρωγή της Μαργαρίτας Παπανδρέου, η οποία ήταν πρόεδρος της Ένωσης Γυναικών Ελλάδος.

Το 1986 παρακολούθησε σεμινάρία δημοσίων σχέσεων στο Ελληνικό Κέντρο Παραγωγικότητας. Ο πρώτος της γάμος ήταν με τον Αλέξανδρο Τσακιράκη και κράτησε πολύ λίγο.

Η σχέση της με τον Ανδρέα Παπανδρέου έγινε επίσημα γνωστή κατά την κρίσιμη περίοδο, όπου ο Ανδρέας Παπανδρέου νοσηλευόταν στο νοσοκομείο του Λονδίνου Χέρφιλντ για εγχείρηση καρδιάς (1988) και επισημοποιήθηκε στις 13 Ιουλίου του 1989.

Με την επάνοδο του ΠΑΣΟΚ στην εξουσία και του Ανδρέα Παπανδρέου στην πρωθυπουργία τον Οκτώβριο του 1993, ανέλαβε τη διεύθυνση του γραφείου του πρωθυπουργού.

Μετά το θάνατο του Ανδρέα Παπανδρέου (23 Ιουνίου 1996) η Δήμητρα Λιάνη απασχόλησε τον τύπο με δημοσιεύματα τόσο γύρω από την τύχη της βίλας της οδού Αγράμπελης (πρώην βίλα Λουμίδη) στην Εκάλη, την οποία είχε χτίσει ο Ανδρέας Παπανδρέου μετά τον γάμο τους.

Για καιρό η σχέση της με τον ηθοποιό Κώστα Σπυρόπουλο αιωρούνταν ως φήμη. Την παραδέχθηκε η ίδια σε συνέντευξη της το 2005 (εφτά χρόνια μετά) όταν είχαν πια χωρίσει.

Τον Ιανουάριο του 2007 η Δήμητρα Λιάνη αποφάσισε να γκρεμίσει τη βίλα της οδού Αγράμπελης, και να τη δώσει αντιπαροχή, καθώς και να παραδώσει μέρος του αρχείου του Ανδρέα Παπανδρέου στην Βουλή των Ελλήνων. Το αρχείο του το διεκδικούσε και το ΠΑΣΟΚ.

Τον Σεπτέμβριο του 2006 δημοσιοποίησε τη σχέση της με το δημοσιογράφο Νίκο Κεραμίδα η οποία είχε αρχίσει το καλοκαίρι της ίδιας χρονιάς (Ιούνιος 2006) και έληξε ένα χρόνο μετά (καλοκαίρι 2007).

Ανακτήθηκε από "http://el.wikipedia.org../../../%CE%B4/%CE%AE/%CE%BC/%CE%94%CE%AE%CE%BC%CE%B7%CF%84%CF%81%CE%B1_%CE%9B%CE%B9%CE%AC%CE%BD%CE%B7_1343.html"

Κατηγορίες: Σύζυγοι Ελλήνων Πρωθυπουργών | Γεννήσεις το 1955

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- English